ml en ml ml ml ml ml ml ml ml ml ml ml ml ml en en ml ml ml ml ml ml ml ml ml ml en la la en en en ml en it ml ml ml ml en nl es tr en en en en kk en en ml ml ml ml ml ml ml ml en ml da ml en ml en ml ml ml ml ml ml ml en fr en en en en en en en en en en ml en ml ml ml ml en ml en ml ml ml en ml ml ml ml ml ml en ml ml en ml ml ml ml ml ml ml ml ml ml ml ml en en en ml ml ml ml ml zh fr en ml ml ml ml ml ml en ml ml ml ml ml ml en ml ml ml ml ml en ml en ml ml ml ml ml ml ml en ml ml ml ml ml ml en en en en en en en en en ml en ml ml ml ml ml ml ml ml en en ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en en en en en fr en ml en en cs da cs cs da en cs cs cs en en cs ml en
ഫോട്ടോഷോപ്പിലും വേഡിലും മലയാളം എഴുതാം : ഫോട്ടോഷോപ്പ് പഠിക്കാം.
സൈബര്‍ ലോകം - ഒരു ആമുഖം
പോയിന്‍റ് ആന്‍ഡ് ഷൂട്ട് ക്യാമറയില്‍ RAW ഷൂട്ട് ചെയ്യാം...!
വിന്‍ഡോസ് 7 ഇന്‍സ്റ്റലേഷന്‍ ഫുള്‍ ...
വിൻഡോസ് 8-ഇൽ ഇന്റർനെറ്റ് ഡാറ്റ ഉപയോഗം കുറയ്ക്കാം...
മൊബൈലില്‍ മലയാളം ടൈപ്പ് ചെയ്യാം...! (മംഗ്ലീഷില്‍ തന്നെ)
Nulla aliquam quam non commodo
Urna eget erat non purus
Aenean rutrum risus in tellus
പോയിന്‍റ് ആന്‍ഡ് ഷൂട്ട് ക്യാമറയില്‍ RAW ഷൂട്ട് ചെയ്യാം...!
by Mufeed | tech tips
ഡിജിറ്റല്‍ ഫോട്ടോഗ്രാഫിയില്‍ ഇന്ന് ഒഴിച്ചുകൂടാനാകാത്ത ഒരു മീഡിയ ഫോര്‍മാറ്റ് ആണ് RAW. ക്യാമറയുടെ സെന്‍സറില്‍ നിന്ന് പ്രൊസസ് ചെയ്യാനുള്ള ചിത്രത്തിന്‍റെ എല്ലാ വിവരങ്ങളും ഈ ഫയലില്‍ ഉണ്ടാവും.  ചെറിയ ഇമേജ് എഡിറ്ററുകളുടെ സഹായത്താല് നമുക്കിത് ചെയ്യാന്‍ സാധിക്കില്ല. മാത്രമല്ല, പ്രിന്‍റ് എടുക്കാനും തയ്യാറായിട്ടുണ്ടാവില്ല. അതിനാല്‍ റോ പ്രൊസസിംഗ് സോഫ്റ്റ് വെയറുകളുടെ സഹായത്തോടെയാണ് നാം RAW പ്രൊസസ് ചെയ്യുന്നത്. നമ്മള്‍ ഫിലിം ക്യാമറയില്‍ എടുത്ത ചിത്രം പ്രൊസസ് ചെയ്യുന്നതും, നെഗറ്റീവ് ഫോട്ടോ പ്രൊസസ് ചെയ്തെടുക്കന്നതുമെല്ലാം നമുക്കിതിന്‍റെ കൂടെ കൂട്ടി വായിക്കാവുന്നതാണ്.
ഫിലിം ഫോട്ടാഗ്രാഫിയിലെ നെഗറ്റീവുകളുടെ അതേ സൌകര്യം ചെയ്ത് തരുന്ന ഇത്തരം ഫോര്‍മാറ്റുകളെ നമുക്ക് ഡിജിറ്റല്‍ നെഗറ്റീവ് എന്നും വിളിക്കാം. സാധാരണ നമ്മള്‍ ഉപയോഗിക്കാറുള്ള JPEG, BMP, GIFപോലുള്ള ഫോട്ടോകള്‍ അല്ല ഇവ. കാരണം, ഫോട്ടോ എടുക്കുമ്പോഴുള്ള എല്ലാ സെറ്റിംഗ്സുകളും, മറ്റു പ്രൊസസ് ചെയ്യാത്ത ഡാറ്റകളും RAW ഫയലിനോടൊപ്പം സേവ് ആകും. നമുക്കിത് നമ്മുടെ ഇഷ്ടം അനുസരിച്ച് ഇതില്‍ നിന്ന് ഫോട്ടോ ഉണ്ടാക്കിയെടുക്കാം.
ഫോട്ടോഷോപ്പ്, ലൈറ്റ് റൂം, പിക്കാസ തുടങ്ങിയവ നമുക്ക് റോ പ്രൊസസിംഗിനുള്ള സഹായം ചെയ്ത് തരുന്നുണ്ട്. ഒന്ന് മനസ്സിലാക്കുക,  RAW ഒരു ഫയല്‍ ഫോര്‍മാറ്റ് അല്ല. പ്രൊസസ് ചെയ്യാതെ ക്യാമറയില്‍ നിന്ന് ലഭിക്കുന്ന ഏതൊരു ചിത്രത്തിനും  RAW എന്ന് പറയാം.
പോയിന്‍റ് ആന്‍ഡ് ഷൂട്ട് ക്യാമറയില്‍ RAW ഷൂട്ട് ചെയ്യാം...!
ഇവിടെ നമ്മള്‍ ചര്‍ച്ച ചെയ്യുന്നത് RAW എങ്ങനെ സാദാ പോയിന്‍റ് ആന്‍ഡ് ഷൂട്ട് ക്യാമറയില്‍ ഷൂട്ട് ചെയ്യാം എന്നാണ്. ഹൈ എന്‍ഡ് ക്യാമറകളില്‍ മാത്രം കണ്ട് വരുന്ന ഈ ഓപ്ഷന്‍ ചിലപ്പോള്‍ നിങ്ങളുടെ പോയിന്‍റ് ആന്‍ഡ് ഷൂട്ട് ക്യാമറയുടെ സ്പെസിഫിക്കേഷനിലും കണ്ടെന്നിരിക്കും. പക്ഷേ നമുക്കിത് നേരിട്ട് ഉപയോഗിക്കാന്‍ സാധിക്കില്ല. അതിനാല്‍ ആദ്യം നമ്മുടെ പോയിന്‍റ് ആന്‍ഡ് ഷൂട്ട് ക്യാമറ ഹാക്ക് ചെയ്യേണ്ടതുണ്ട്. അതിനായി തൊട്ട് മുമ്പത്തെ പോസ്റ്റ് സന്ദര്‍ശിക്കുക (ഇവിടെ ക്ലിക്കുക). ദയവായി കാനണ്‍ ക്യാമറ ഉപയോക്താക്കള്‍ മാത്രം ഇത് പരീക്ഷിക്കുക.
1.  ആദ്യം നിങ്ങളുടെ സി എച്ച് ഡി കെ ലോഡ് ചെയ്ത കാനണ്‍ ക്യാമറ പ്ലേ മോഡില്‍ ഓണ്‍                ചെയ്യുക. അതിനായി പ്ലേ ബാക്ക് ബട്ടണ്‍ അമര്‍ത്തിയാല്‍ മതിയാകും.
2.  ശേഷം മെനു ബട്ടണ്‍ അമര്‍ത്തുക.
3.  താഴെ 'Firm Update' ഓപ്ഷന്‍ സെലെക്റ്റ് ചെയ്യുക. ഒകെ അമര്‍ത്തുക.
4.  ഇപ്പോള്‍ താഴെ കാണുന്നത് പോലെ ഒരു സ്ക്രീന്‍ പ്രത്യക്ഷമാകും.
8.  ശേഷം താഴേയ്ക്ക് സ്ക്രോള്‍ ചെയ്ത് DNG format എന്നത് കൂടി എനേബിള്‍ ചെയ്യുക.
9.  ഇവരണ്ടും എനേബിള്‍ ചെയ്ത് കഴിഞ്ഞാല്‍ നിങ്ങള്‍ക്ക് ഷൂട്ട് ചെയ്ത് തുടങ്ങാം. അതിനായി മെനു ബട്ടണ്‍ അമര്‍ത്തി CHDK മെയിന്‍ മെനുവില്‍ നിന്ന് പുറത്ത് കടക്കുക. ശേഷം നമ്മള്‍ നേരത്തെ   മോഡില്‍ പ്രവേശിക്കാനയില്‍ അമര്‍ത്തിയ ബട്ടണ്‍ ഒന്നുകൂടി അമര്‍ത്തി   മോഡില്‍ നിന്ന് പുറത്ത് വരിക.
ഇപ്പോള്‍ സാധാരണ ഫയല്‍ സേവ് ആകാറുള്ള സമയത്തേക്കാള്‍ കൂടുതല്‍ സമയം ക്യാമറ എടുക്കുന്നതായി കാണാം. പേടിക്കേണ്ട അവശ്യമില്ല, റോ ഇമേജ് സേവ് ആകുന്ന സമയം ആണത്. സാധാരണ JPEG ഇമേജ് ഫയലിന്‍റെ അഞ്ചോ ആറോ ഇരട്ടി വലിപ്പമുണ്ടാം റോ ഫയലിന്!!!
റോ സേവിംഗ് വേണ്ട എന്ന് തോന്നിയാല്‍ നേരത്തെ ചെയ്ത പോലെ CHDK മെനുവില്‍ പ്രവേശിച്ച് Save RAW ഡിസേബിള്‍ ചെയ്യാം.
നിങ്ങള്‍ ഇപ്പോള്‍ ഷൂട്ട് ചെയ്ത റോ ഫയലിനെ ഒരു കാര്‍ഡ് റീഡര്‍ ഉപയോഗിച്ച് കമ്പ്യൂട്ടറിലേയ്ക്ക് മാറ്റാവുന്നതാണ്. CANONDC\DCIM\100CANON\ പോലെയുള്ള ഫോള്‍ഡറുകളിലാണ് റോ ഫോര്‍മാറ്റിലുള്ള ഫയലുകള്‍ സൂക്ഷിച്ച് വെക്കുന്നത്. ആവശ്യാനുസരണം കമ്പ്യൂട്ടറിലേയ്ക്ക് കോപ്പി ചെയ്ത് ഫോട്ടോഷോപ്പ്, ലൈറ്റ് റൂം, പിക്കാസ പോലുള്ള റോ പ്രൊസസിംഗ് പ്രോഗ്രാമുകളുടെ സഹായത്തോടെ നമുക്ക് റോ പ്രൊസസ് ചെയ്ത് മനോഹരമായ, സാധാരണ എടുക്കുന്ന് JPEG ചിത്രങ്ങളേക്കാള്‍ ഗുണമേന്മയും ക്ലാരിറ്റിയും ഉള്ള ചിത്രങ്ങള്‍ ഉണ്ടാക്കിയെടുക്കാവുന്നതാണ്.
Shoot point and shoot
Shoot raw in point and shoot
Shoot raw in camera
How to hack camera
How to hack canon camera
Saturday, January 11, 2014
കാനണ്‍ ക്യാമറ ഹാക്ക് ചെയ്യാം...!
by Mufeed | tech tips
ഇന്ന് നാം ഉപയോഗിക്കുന്ന ഡിജിറ്റല്‍ ക്യാമറകളെ പ്രധാനമായും രണ്ടായി തിരിക്കാം,
1 - കോമ്പാക്റ്റ് ക്യാമറകള്‍, അഥവാ പോയിന്‍റ് ആന്‍ഡ് ഷൂട്ട് ക്യാമറകള്‍.
2 - ബ്രിഡ്ജ് ക്യാമറകള്‍.
3 - എസ് എല്‍ ആര്‍ അഥവാ സിംഗിള്‍ ലെന്‍സ് റിഫ്ലക്സ് ക്യാമറകള്‍ (എസ് എല്‍ ആര്‍, ഡി എസ് എല്‍ ആര്‍ എന്നിവ).
Nikon D3s - DSLR
ഇവ രണ്ടിന്‍റേയും താരതമ്യം നമുക്ക് പിന്നീട് ചര്‍ച്ച ചെയ്യാം. അറിയാത്തവര്‍ തല്‍കാലം ഇത്രമാത്രം മനസ്സിലാക്കി വെക്കുക, പോയിന്റ്റ് ആന്‍ഡ് ഷൂട്ട് ക്യാമറകള്‍ക്ക് എസ് എല്‍ ആര്‍ ക്യാമറകളെ അപേക്ഷിച്ച് വില, വലിപ്പം, ഭാരം എന്നിവ കുറവായിരിക്കും. മാത്രമല്ല,  സെന്‍സറിന്‍റെ വലിപ്പവും, എടുക്കുന്ന ചിത്രത്തിന്റ്റെ ഗുണമേന്മയും കുറഞ്ഞിരിക്കും. എന്നാല്‍ എസ് എല്‍ ആര്‍ ക്യാമറകള്‍ അത്ര പോര്‍ട്ടബിള്‍ അല്ല. കാരണം അവയുടെ വലിപ്പവും ഭാരവും തന്നെ. സാധാരണ പ്രൊഫഷണല്‍ ഫോട്ടോഗ്രാഫേഴ്സും ഫോട്ടോഗ്രാഫി ഒരു ഹോബിയായി കൊണ്ടു നടക്കുന്നവരുമാണ് എസ് എല്‍ ആര്‍ ക്യാമറകള്‍ ഉപയോഗിക്കാറുള്ളത്. ഇവയില്‍ തന്നെ വിവിധ കമ്പനികളുടെ നിരവധി മോഡലുകള്‍ ഇന്ന് ലഭ്യമാണ്.
Canon Powershot A2300 - Point and Shoot
എപ്പോഴും ഫോട്ടോ എടുക്കാന്‍ കഴിയണം, കൊണ്ടു നടക്കാന്‍ സൌകര്യമുണ്ടാവണം, എന്നാല്‍ ചിത്രത്തിന്‍റെ ഗുണമേന്മയില്‍ അല്പം വിട്ടു വീഴ്ച ചെയ്യാനും ഒരുക്കമാണ്, ഇക്കൂട്ടരാണ് സാധാരണ പോയിന്റ്റ് ആന്‍ഡ് ഷൂട്ട് ക്യാമറകള്‍ തിരഞ്ഞെടുക്കാറുള്ളത്. ഇവ രണ്ടിന്‍റേയും ഇടക്ക് ഒരു പാലം പോലെ വരുന്നതാണ് ബ്രിഡ്ജ് ക്യാമറകള്‍.
ഡി എസ് എല്‍ ആര്‍ ക്യാമറകളില്‍ വരുന്ന പല ഫീച്ചേഴ്സും, മറ്റു സൌകര്യങ്ങളും പോയിന്‍റ് ആന്‍ഡ് ഷൂട്ട് ക്യാമറകളില്‍ ലഭ്യമല്ല. പക്ഷേ ചില വിദ്യകള്‍ ഉപയോഗിച്ച് നമുക്ക് പോയിന്‍റ് ആന്‍ഡ് ഷൂട്ട് ക്യാമറയെ ഒരു സൂപ്പര്‍ ക്യാമറയാക്കി മാറ്റാനാകും. ഇതേക്കുറിച്ചുള്ള ഒരു പോസ്റ്റാണ് ഇപ്രാവശ്യം.
ഇത്തരത്തിലുള്ള സൌകര്യങ്ങള്‍ പോയിന്‍റ് ആന്‍ഡ് ഷൂട്ട് ക്യാമറകളില്‍ ലഭിക്കാനുള്ള ഒരു ടൂള്‍ ആണ് സി എച് ഡി കെ. ഈ ടൂള്‍ കാനണ്‍ ക്യാമറകളില്‍ മാത്രമേ ഇപ്പോള്‍ ലഭ്യമാവൂ എന്ന പരിമിതിയുണ്ട്. അത് കൊണ്ട് ദയവായി കാനണ്‍ ക്യാമറ ഉപയോഗിക്കുന്നവര്‍ മാത്രം ഇത് പരീക്ഷിക്കുക.
CHDK (Canon Hack Development Kit)
കാനണ്‍ ക്യാമറകളെക്കുറിച്ച് പഠിക്കുന്ന ഒരു കൂട്ടം ആള്‍ക്കാര്‍ ചേര്‍ന്ന് തുടങ്ങി വെച്ചതാണ് സി എച് ഡി കെ പ്രൊജക്ട്. ധാരാളം ഡെവെലെപേഴ്സും,മറ്റും സംഭാവന ചെയ്ത് വികസിപ്പിച്ചെടുത്ത സോഫ്റ്റ് വെയര്‍ ആപ്ലിക്കേഷന്‍ ആണിത്.
നമ്മുടെ ക്യാമറയെ ഒരു കമ്പ്യൂട്ടര്‍ ആയി സങ്കല്പിക്കുക. ആ കമ്പ്യൂട്ടറില്‍ ഒരു ഓപ്പറേറ്റിംഗ് സിസ്റ്റം ഉണ്ടാകും. ഓപ്പറേറ്റിംഗ് സിസ്റ്റം ഉപയോഗിച്ച് സെക്കന്‍ററി സ്റ്റോറേജ് ഡിവൈസില്‍(ഉദാ:ഹാര്‍ഡ് ഡിസ്ക്)  ഇന്‍സ്റ്റാള്‍ ചെയ്തിരിക്കുന്ന ആപ്ലിക്കേഷന്‍ പ്രോഗ്രാമുകളും ഉണ്ടാകും. അതായത്, വിന്‍ഡോസ്,ലിനക്സ് പോലുള്ള ഓപ്പറേറ്റിംഗ് സിസ്റ്റങ്ങളില്‍ ഫോട്ടോഷോപ്പ്, എം എസ് ഓഫീസ് തുടങ്ങിയ ആപ്ലിക്കേഷന്‍ പ്രോഗ്രാമുകള്‍ പ്രവര്‍ത്തിക്കുന്നത് പോലെ നമ്മുടെ ക്യാമറയുടെ ഓപ്പറേറ്റിങ് സിസ്റ്റം ഉപയോഗിച്ച് സി എച് ഡി കെ പോലുള്ള പ്രോഗ്രാമുകള്‍ നമുക്ക് പ്രവര്‍ത്തിപ്പിക്കാം. ഇതൊരു ഓപ്പണ്‍ സോഴ്സ് സോഫ്റ്റ് വെയര്‍ ആണ്.
കാനണ്‍ ക്യാമറകളില്‍ ഉപയോഗിക്കാവുന്ന ഈ സോഫ്റ്റ് വെയര്‍, ഉപയോക്താക്കള്‍ക്ക് കമ്പനി നല്‍കുന്നതിന് പുറമെ ധാരാളം പുതിയ കാര്യങ്ങള്‍ ചെയ്യാനുതകുന്ന രീതിയിലാണ് രൂപകല്പന ചെയ്തിരിക്കുന്നത്. മാത്രമല്ല, ക്യാമറയ്ക്ക് പെര്‍മനെന്‍റ് ഡാമേജ് വരാത്ത രീതിയിലാണ് ഇത് പ്രോഗ്രാം ചെയ്തിരിക്കുന്നത്.
ക്യാമറ ഓണ്‍ ചെയ്ത് സി എച് ഡി കെ മെമ്മറിയിലേയ്ക്ക് ലോഡ് ചെയ്തത് മുതല്‍ മാത്രം പ്രവര്‍ത്തന സജ്ജമാകുന്ന ഈ പ്രോഗ്രാമിന് ക്യാമറയുടെ ഇന്‍റേര്‍ണല്‍ മെമ്മറിയിലും മറ്റും സ്ഥിരമായി വിവരങ്ങള്‍ സൂക്ഷിച്ച് വെക്കാന്‍ കഴിവില്ല. ക്യാമറ ഓഫ് ചെയ്യുമ്പോള്‍ തന്നെ ഈ സോഫ്റ്റ് വെയര്‍ ക്യാമറ മെമ്മറിയില്‍ നിന്ന് മായ്ക്കപ്പെട്ടിരിക്കും.
ഫോട്ടോഷോപ്പ്, എം എസ് ഓഫീസ് പോലുള്ള സോഫ്റ്റ് വെയറുകള്‍ കമ്പ്യൂട്ടര്‍ ഹാര്‍ഡ് ഡ്രൈവിലേയ്ക്ക് ഇന്‍സ്റ്റാള്‍ ചെയ്യുന്നത് പോലെ സി എച് ഡികെ, ക്യാമറ എസ് ഡി ഫ്ലാഷ് മെമ്മറിയിലേയ്ക്കാണ് കോപ്പി ചെയ്യുന്നത്. ഇതിനായി മെമ്മറി കാര്‍ഡിലേയ്ക്ക് സി എച് ഡി കെ പ്രോഗ്രാം ആദ്യം കോപ്പി ചെയ്തിടണം. കമ്പ്യൂട്ടറിന്‍റേയും ഒരു കാര്‍ഡ് റീഡറിന്‍റേയും സഹായത്തോടെ നമുക്കിത് ചെയ്യാം.
ഇനി സി എച് ഡി കെ-യുടെ പ്രധാനപ്പെട്ട  ഗുണങ്ങള്‍ നോക്കാം.
RAW  - നമ്മള്‍ എടുക്കുന്ന ചിത്രത്തിന്‍റെ ഒരു ഡിജിറ്റല്‍ നെഗറ്റീവ് സൂക്ഷിച്ച് വെക്കാനും, പിന്നീട് ഇമേജ് എഡിറ്ററുകളുടെയോ റോ പ്രൊസസിംഗ് പ്രോഗ്രാമുകളുടെ സഹായത്താലോ പോസ്റ്റ് പ്രൊസസിംഗ് ചെയ്യാന്‍ പ്രാപ്തമാക്കുന്ന ഫയല്‍ ഫോര്‍മാറ്റാണ് RAW. സാധാരണ പോയിന്‍റ് ആന്‍ഡ് ഷൂട്ട് ക്യാമറകളിലൊന്നും ഈ സൌകര്യം നേരിട്ട് ലഭ്യമല്ല. പക്ഷേ CHDK ഉപയോഗിച്ച് ഇത് നിഷ്പ്രയാസം സാധിക്കും.  ഉപയോഗിച്ച് നമുക്ക് DNG ഫോര്‍മാറ്റില്‍ RAW ഫയലുകള്‍ സേവ് ചെയ്യാം.
Override Camera parameters - മാനുവല്‍ മോഡ് ലഭിക്കുന്ന പോയിന്‍റ് ആന്‍ഡ് ഷൂട്ട് ക്യാമറകളില്‍ പോലും ഷട്ടര്‍ സ്പീഡ്, ഐ എസ് ഒ, ആര്‍പേചര്‍ എന്നീ എക്ഷ്പോഷര്‍ പരാമീറ്ററുകള്‍ പരിമിതമായിരിക്കും. എന്നാല്‍ ഇതിനെ മറി കടയ്ക്കാന്‍ CHDK - യ്ക്ക് ആവും. ഷട്ടര്‍ സ്പീഡ്, 2048s  മുതല്‍ 1/60,000s വരെ ലഭിക്കും...! അതു കൊണ്ട് തന്നെ ക്യാമറന്മേല്‍ മുഴുവന്‍ നിയന്ത്രണവും യൂസര്‍ക്ക് ലഭ്യമാകും.
Bracketing - ISO, Arpeture, Shutter speed, and  also focus bracketing...!
Video Overrides - റേക്കോര്‍ഡ് ചെയ്യുന്ന വീഡിയോയുടെ ഗുണമേന്മ, സമയം എന്നിവയിന്മേല്‍ യൂസര്‍ക്ക് പൂര്‍ണ നിയന്ത്രണം കൈവരുന്നു.
Scripting - BASIC, LUA പ്രോഗ്രാമിംഗ് ഉപയോഗിച്ച് യൂസര്‍ക്ക് ഇന്‍റര്‍വെലോമീറ്റര്‍ സ്ക്രിപ്റ്റുകള്‍ എഴുതാനും ക്യാമറയില്‍ റണ്‍ ചെയ്യാനും സാധിക്കുന്നു. അഡ്വാന്‍സ്ഡ് യൂസേഴ്സിനേയും പ്രോഗ്രാമേഴ്സിനേയും ഉദ്ദേശിച്ചാണ് ഈ ഓപ്ഷന്‍. നിങ്ങള്‍ എഴുതിയ BASIC, LUA സ്ക്രിപ്റ്റുകള്‍ ഷെയര്‍ ചെയ്യാനും സം‌വിധാനമുണ്ട്.
Motion Detection - ലൈറ്റില്‍, അഥവാ എക്സ്പോഷര്‍ റെസ്പോണ്‍സ് കണക്ക് കൂട്ടി മോഷന്‍ ഡിറ്റക്റ്റ് ചെയ്യാം. ക്യാമറയുടെ ഫോക്കസ് റേഞ്ചില്‍ വരുന്ന ചെറിയ വ്യത്യാസം പോലും മനസ്സിലാക്കി ഉടനടി ഓട്ടോമാറ്റിക് ആയി ഫോട്ടോ എടുക്കാം.
DOF calculator - ഡെപ്ത് ഓഫ് ഫീല്‍ഡ് കണക്ക് കൂട്ടി സ്ക്രീനില്‍ പ്രദര്‍ശിപ്പിക്കുന്നു.
Live Histogram - വിലകൂടിയ ഹൈ എന്‍ഡ് ഡി എസ് എല്‍ ആര്‍ ക്യാമറകളില്‍ മാത്രം കണ്ട് വരുന്ന ലൈവ് ഹിസ്റ്റോഗ്രാം എന്ന സങ്കേതം CHDKലോഡ് ചെയ്ത സാദാ പോയിന്‍റ് ആന്‍ഡ് ഷൂട്ട് ക്യാമറയിലും...!
USB Remote - യു എസ് ബി പോര്‍ട്ട് ഉപയോഗിച്ച് റിമോട്ട് ഷട്ടര്‍ റിലീസ് - യൂസര്‍ക്ക് എവിടെ ഇരുന്നു കൊണ്ടും ക്യാമറ നിയന്ത്രിക്കാം. വയേര്‍ഡ് ആയും വയര്‍ലെസ് ആയും..!
GRIDS - വിവിധ ഷൂട്ടിംഗ് കണ്ടീഷനുകള്‍ക്ക് അനുസരിച്ച് പല തരത്തിലുള്ള ഗ്രിഡുകള്‍ സ്ക്രീനില്‍ വരുത്താം.
File Browser - നിങ്ങളുടെ എസ് ഡി കാര്‍ഡിലെ ഫയലുകളും ഫോള്‍ഡറുകളും കൈകാര്യം ചെയ്യാം.
Text Reader - .txt ഫോര്‍മാറ്റില്‍ ലഭ്യമായ ടെക്സ്റ്റ് ഫയലുകള്‍ ക്യാമറ ഉപയോഗിച്ച് വായിക്കാം. പ്രധാനപ്പെട്ട നോട്ട്സ് ഒക്കെ ഇങ്ങനെ നമുക്ക് എസ് ഡി കാര്‍ഡില്‍ സൂക്ഷിച്ച് വെച്ച് വായിക്കാം.
Games - ക്യാമറയില്‍ ഗെയിമുകള്‍ കളിക്കാം...! :D :P
CHDK- യുടെ വിശേഷണങ്ങള്‍ തീരുന്നില്ല. ഓരോന്നും എങ്ങനെ ചെയ്യാം എന്ന് നമുക്ക് പിന്നീട് മനസ്സിലാക്കം. ഇപ്പോള്‍ നിങ്ങള്‍ക്കും തോന്നുന്നില്ലേ ഇതൊന്ന് പരീക്ഷിച്ചാല്‍ കൊള്ളാമെന്ന്...?
ഇനി നമുക്ക് CHDK എങ്ങനെ ക്യാനണ്‍ ക്യാമറയില്‍ ഇന്‍സ്റ്റാള്‍ ചെയ്യാം എന്ന് നോക്കാം.
1) Retrieve Firmware version :
ആദ്യമായി നിങ്ങളുടെ കാനണ്‍ പോയിന്‍റ് ആന്‍ഡ് ഷൂട്ട് ക്യാമറയുടെ ഫേം വെയര്‍ വേര്‍ഷന്‍ അറിഞ്ഞിരിക്കണം. എന്നാല്‍ മാത്രമേ അനുയോജ്യമായ CHDK വേര്‍ഷന്‍ തിരഞ്ഞെടുക്കാന്‍ കഴിയുകയുള്ളൂ.
ഇതിനായി അദ്യം ക്യാമറയില്‍ നിന്ന് എസ് ഡി കാര്‍ഡ് പുറത്തെടുത്ത് കാര്‍ഡ് റീഡര്‍ ഉപയോഗിച്ച് കമ്പ്യൂട്ടറുമായി കണക്റ്റ് ചെയ്യുക.
ലാപ്ടോപില്‍ ഇന്‍ ബില്‍റ്റ് കാര്‍ഡ് സ്ലോട്ട് ഉള്ളവര്‍ക്ക് അങ്ങനെയും ചെയ്യാം.
ശേഷം കമ്പ്യൂട്ടറില്‍ നോട്ട് പാഡ് ഓപ്പണ്‍ ചെയ്ത് ഒന്നും തന്നെ ടൈപ്പ് ചെയ്യാതെ സേവ് ചെയ്യുക.
സേവ് ചെയ്യുമ്പോള്‍ താഴെ പറയുന്ന കാര്യങ്ങള്‍ നിര്‍ബന്ധമായും ശ്രദ്ധിക്കുക.
file name : ver.req
Save Type : All files
Encoding Method : UTF-8
സേവ് ചെയ്യുമ്പോള്‍ എസ് ഡി കാര്‍ഡിലേയ്ക്ക് നേരിട്ട് സേവ് ചെയ്യുകയോ അല്ലെങ്കില്‍ മറ്റെവിടെവെങ്കിലും സേവ് ചെയ്തിട്ട് ഫയല്‍ കോപ്പി ചെയ്യുകയോ അവാം.
ഇനി കാര്‍ഡ് കമ്പ്യൂട്ടറില്‍ നിന്ന് റിമൂവ് ചെയ്ത് ക്യാമറയില്‍ ഇന്‍സെര്‍ട്ട് ചെയ്യുക.
ഇനി ക്യാമറ പ്ലേ-മോഡില്‍ (play-mode) ഓണ്‍ ചെയ്യുക. അതിനായി പ്ലേ ബട്ടണ്‍ അമര്‍ത്തിയാല്‍ മതിയാകും.
പ്ലേ മോഡില്‍ കടന്നതിന് ശേഷം FUN.SET/OK + DISP  ബട്ടണ്‍ അമര്‍ത്തുക.
അപ്പോള്‍ താഴെ കാണുന്നത് പോലെ ഒരു സ്ക്രീന്‍ വരും. ഇതില്‍ ക്യാമറ മോഡല്‍, വേര്‍ഷന്‍, ഫേം വെയര്‍ ഡീറ്റെയില്‍സ്, സീരിയല്‍ നമ്പര്‍ എന്നിവ കാണാം. അതില്‍ ചുവന്ന കള്ളിയില്‍ അടയാളപ്പെടുത്തിയിരിക്കുന്നതാണ് ഫേം വെയര്‍ വേര്‍ഷന്‍ (1.00A). അത് മാത്രമേ നമുക്ക് ഇപ്പോള്‍ ആവശ്യമുള്ളൂ.. അത് നോട്ട് ചെയ്യുക.
2) Download appropriate CHDK program files
ഇവിടെ ക്ലിക്ക് ചെയ്ത് സി എച് ഡി കെ ഡൌണ്‍ലോഡ് പേജില്‍ എത്തുക. ഇതില്‍ കാനണ്‍ പവര്‍ഷോട്ടിന്‍റെ മിക്ക മോഡലുകളും ലിസ്റ്റ് ചെയ്തിരിക്കുന്നത് കാണാം. നിങ്ങളുടെ ക്യാമറ മോഡല്‍ കണ്ടു പിടിക്കുക.
ഇനി വളരെയധികം ശ്രദ്ധിക്കുക, നിങ്ങളുടെ മോഡല്‍ കണ്ടു പിടിച്ചു കഴിഞ്ഞാല്‍ അതില്‍ തന്നെ ഒന്നിലധികം വേര്‍ഷനുകള്‍ ഉണ്ടാകാം. നേരത്തെ നമ്മള്‍ നോട്ട് ചെയ്ത് വെച്ച ഫേം വെയര്‍ വേര്‍ഷന്‍ നമ്പര്‍ ഈ ടേബിളിലെ ഫേം വെയര്‍ നമ്പറുമായി ഒത്തു നോക്കുക. രണ്ടും ഒന്നാണെങ്കില്‍ മാത്രം വലതു വശത്തെ ലിങ്കില്‍ ക്ലിക്ക് ചെയ്ത് സി എച് ഡി കെ പ്രോഗ്രാം ഫയലുകള്‍ ഡൌണ്‍ലോഡ് ചെയ്യാം.
NB : നിങ്ങളുടെ ക്യാമറ മോഡല്‍ ഇവിടെ ലിസ്റ്റ് ചെയ്യപ്പെട്ടിട്ടില്ലെങ്കില്‍, യാതൊരു കാരണവശാലും മറ്റു ക്യാമറകള്‍ക്കുള്ള ഫയലുകള്‍ ഡൌണ്‍ലോഡ് ചെയ്യരുത്. ഇത് നിങ്ങളുടെ ക്യാമറയെ ഉപയോഗശൂന്യമാക്കിയേക്കാം. പിന്നീട്  ഒന്നും തന്നെ ചെയ്യാന്‍ സാധിക്കില്ല. ഇനി അഥവാ ഫേം വെയര്‍ അറിയാന്‍ കഴിയാത്ത ഒരു അവസ്ഥ വരികയാണെങ്കില്‍ നിങ്ങളുടെ ക്യാമറയുടെ നേരെ കൊടുത്തിട്ടുള്ള ഓരോന്നും വെവ്വേറെ പരീക്ഷിച്ച് നോക്കാവുന്നതാണ്. ഇങ്ങനെ ചെയ്യുന്നത് കൊണ്ട് ക്യാമറയ്ക്ക് പ്രശ്നങ്ങള്‍ ഉണ്ടാകാന്‍ സാധ്യതയില്ല, അഥവാ ഉണ്ടായാല്‍ തന്നെ ഉത്തവാദിത്തം മുഴുവന്‍ നിങ്ങള്‍ക്ക് തന്നെയായിരിക്കും :).
.zip ഫയല്‍ ഡൌണ്‍ലോഡ് ചെയ്തതിന് ശേഷം Extract ചെയ്തെടുക്കുക.
DISKBOOT.BIN, PS.FIR/PS.12 ഈ രണ്ട് ഫയലുകളും സിപ് ഫയലില്‍ ഉണ്ടെന്ന് ഉറപ്പ് വരുത്തുക. അല്ലെങ്കില്‍ നിങ്ങള്‍ക്ക് സി എച് ഡി കെ ഇന്‍സ്റ്റാള്‍ ചെയ്യാന്‍ സാധിക്കില്ല.
ഫേം വെയര്‍ അപ്ഡേറ്റ് മെതേഡ് ഉപയോഗിച്ചാണ് നമ്മളിവിടെ സി എച്ച് ഡി കെ ലോഡ് ചെയ്യുന്നത്. കാര്‍ഡ് ലോക്ക് മെതേഡും ഉപയോഗിക്കാം.
3) Install CHDK - Using Firmware update method
ഫേം വെയര്‍ അപ്ഡേറ്റ് എന്നത് റിയല്‍ ആയി നടക്കുന്ന ഒരു കാര്യം അല്ല. ക്യാമറയെ കബളിപ്പിച്ച് നമ്മള്‍ ചെയ്യുന്ന ഒരു സൂത്ര വിദ്യയാണ്. ഇത് യഥാര്‍ത്ഥത്തില്‍ ക്യാമറയുടെ ഫേം വെയര്‍ അപ്ഡേറ്റ് ചെയ്യുന്നേയില്ല.
എസ് ഡി കാര്‍ഡ് വീണ്ടും ക്യാമറയില്‍ നിന്ന് റിമൂവ് ചെയ്ത് കമ്പ്യൂട്ടറില്‍ ഇടുക.
എക്സ്ട്രാക്റ്റ് ചെയ്തെടുത്ത ഫയലുകള്‍ എല്ലാം എസ് ഡി കാര്‍ഡിന്‍റെ റൂട്ട് ഡയറക്ടറിയ്ലേയ്ക്ക് കോപ്പി ചെയ്തിടുക.
ഇവിടെ ഡ്രൈവ് ലെറ്റര്‍ 'F' ആണ്. അത് കൊണ്ട് റൂട്ട് ഡയറക്ടറി F:\ ആണ്.
ഫയലുകള്‍ കോപ്പി ചെയ്തതിന് ശേഷം കാര്‍ഡ് റിമൂവ് ചെയ്ത് വീണ്ടും ക്യാമറയിലേയ്ക്ക് ഇടുക.
4) Loading CHDK in camera
ഫയലുകള്‍ കോപ്പി ചെയ്ത് ക്യാമറയില്‍ ഇട്ടതിന് ശേഷം പ്ലേ മോഡില്‍ (Play mode) ക്യാമറ ഓണ്‍ ചെയ്യുക. ശ്രദ്ധിക്കുക, ‘ON' ബട്ടണ്‍ അമര്‍ത്തി ഓണ്‍ ചെയ്താല്‍ CHDK ലോഡ് ചെയ്യാന്‍ കഴിയില്ല.
1 - Switch ON camera using 'Play button' (play mode).
2 -  MENU ബട്ടണ്‍ അമര്‍ത്തുക.
3 - താഴെ 'Firm Update' ഓപ്ഷന്‍ സെലക്ട് ചെയ്യുക.
4 - OK ക്ലിക്ക് ചെയ്യുക.
ഇത്രയും ചെയ്ത് കഴിഞ്ഞാല്‍ താഴെയുള്ളത് പോലെ CHDK ലോഗോയോട് കൂടെഒരു സ്ക്രീന്‍ വരും.
ഇപ്പോള്‍ CHDK ക്യാമറയില്‍ ലോഡ് ആയിക്കഴിഞ്ഞിരിക്കുന്നു. ഇനി ഷട്ടര്‍ ബട്ടണ്‍ പകുതി അമര്‍ത്തി (Shutter Button half press) ഷൂട്ടിംഗ് മോഡിലേയ്ക്ക് കടക്കാം...
ഇപ്പോള്‍ സാധാരണ വരാറുള്ള സ്ക്രീനില്‍ തന്നെ, ബാറ്ററി പേഴ്സന്‍റേജ്, ക്യാമറ ടെമ്പെറേച്ചര്‍, സമയം തുടങ്ങി കൂടുതല്‍ വിവരങ്ങള്‍ കാണാനാകും.
CHDK മെയിന്‍ മെനുവിലേക്ക് കടക്കാന്‍ ആദ്യം    മോഡിലേയ്ക്ക് കടക്കണം. അതിനായി പ്ലേ ബട്ടണ്‍ അമര്‍ത്തുക. അപ്പോള്‍ താഴെ   എന്ന് ഡിസ്പ്ലേ ചെയ്യും.    എന്ന് വന്നില്ലെങ്കില്‍ മറ്റുള്ള ബട്ടണുകള്‍ പരീക്ഷിച്ച് നോക്കുക.   മോഡിലേയ്ക്ക് കടന്നതിന് ശേഷം ‘MENU‘ ബട്ടണ്‍ അമര്‍ത്തിയാന്‍ CHDK മെയിന്‍ മെനുലേയ്ക്ക് പ്രവേശിക്കാനാകും.
CHDK - Main Menu
മോഡിലേയ്ക്ക് കടക്കാന്‍ ഉപയോഗിച്ച ബട്ടണ്‍ അതിന്‍റെ യഥാര്‍ത്ഥ ഫംഗ്ഷന്‍ ചെയ്യണമെങ്കില്‍ അമര്‍ത്തിപ്പിടിച്ചാല്‍ മതിയാകും. ഇത് മാറ്റാനും സൌകര്യം ഉണ്ട്.
CHDK ഇല്ലാതെ ക്യാമറ ഓണ്‍ ആക്കണെമെങ്കില്‍ സാധാരണ ചെയ്യാറുള്ള പോലെ ‘ഓണ്‍‘ ബട്ടണ്‍ അമര്‍ത്തി ഓണാകാവുന്നതാണ്. CHDK ലോഡ് ചെയ്യണെമെങ്കില്‍ പ്ലേ മോഡില്‍ നിന്ന് ഫേം അപ്ഡേറ്റ് ചെയ്ത് ഷട്ടര്‍ ബട്ടണ്‍ ഹാഫ് പ്രെസ്സ് ചെയ്താല്‍ മതിയാകും.
CHDK മെനു ധാരാളം ഓപ്ഷനുകള്‍ അടങ്ങിയതാണ്. അവ നമുക്ക് പിന്നീട് ചര്‍ച്ച ചെയ്യാം.
NB : CHDK നിങ്ങളുടെ ക്യാമറയില്‍ സ്ഥായിയായ ഒരു മാറ്റവും വരുത്തുന്നില്ല. ഇനി അഥവാ അങ്ങനെ ഉണ്ടായാല്‍ തന്നെ, അത് നിങ്ങള്‍ CHDK ഇന്‍സ്റ്റാള്‍ ചെയ്ത രീതിയുടെ തെറ്റ് തന്നെയാവും. ഇതു വരെ CHDK പെര്‍മനന്‍റ് ഡാമേജ് വരുത്തിയ ഒരു കേസും തന്നെ റിപ്പോര്‍ട്ട് ചെയ്തിട്ടില്ല. CHDK ലോഡ് ചെയ്തതിന് ശേഷം എന്തെങ്കിലും എറര്‍ കാണുകയാണെങ്കില്‍ ബാറ്ററിയും എസ് ഡി കാര്‍ഡും ഊരി മാറ്റി വീണ്ടും ബാറ്ററി മാത്രം ഇട്ട് ഓണ്‍ ആക്കിയാല്‍ ശരിയാവും. CHDK യിലെ  ‘H‘ എന്താണെന്ന് ഒന്നു കൂടി ഓര്‍ക്കുക. ക്യാമറയ്ക്ക് എന്തെങ്കിലും കേട് പാടുകള്‍ വന്നാല്‍ ഞാന്‍ ഉത്തരവാദി ആയിരിക്കുന്നതല്ല. എന്‍റെ ക്യാമറയില്‍ ചെയ്ത് വിജയിച്ചത് കൊണ്ടും മറ്റനേകം ക്യാമറകളില്‍ ചെയ്തത് കൊണ്ടു മാത്രമാണ് ഈ പോസ്റ്റ്.
ഇന്‍സ്റ്റലേഷന്‍ സ്റ്റെപ്പുകള്‍ ശ്രദ്ധിച്ച് വായിച്ചതിന് ശേഷം മാത്രം ചെയ്യുക.
നിങ്ങളുടെ വിലയേറിയ അഭിപ്രായങ്ങള്‍ അറിയിക്കുക. നന്ദി.
Tags : Install CHDK, How to install CHDK
Install CHDK firmware update method
Hack canon powershot camera
Canon hack development kit
Monday, November 18, 2013
ലെനോവോയുടെ യോഗ 8,10 ടാബ്ലറ്റുകള്‍ ഇന്ത്യയില്‍...!
by Mufeed | tech tips
ലെനോവൊ യോഗ 8 (8 ഇഞ്ച്), യോഗ 10 (10 ഇഞ്ച്) എന്നീ പുതിയ രണ്ട് ആന്‍ഡ്രോയിഡ് ടാബ്ലറ്റുകള്‍ കൂടി അവതരിപ്പിച്ചിരിക്കുകയാണ്. രണ്ടും 16 ജിബി മോഡലുകളാണ്. ആദ്യമായി യു എസില്‍ ആണ് രണ്ട് മോഡലുകളും അവതരിപ്പിച്ചത്.
രണ്ട് ടാബുകളും ലെനോവോയുടെ മള്‍ട്ടിമോഡ് ഡിസൈനില്‍ പ്രവര്‍ത്തിക്കുന്നവയാണ്. ഇത് വര്‍ക്ക് - ഹോള്‍ഡ്, റ്റില്‍റ്റ്, സ്റ്റാന്‍ഡ് എന്നീ മോഡുകളില്‍ പ്രവര്‍ത്തിപ്പിക്കാന്‍ സഹായിക്കുന്നു.
ആന്‍ഡ്രോയിഡ് 4.2.2 ജെല്ലിബീന്‍ ഒ.എസില്‍ പ്രവര്‍ത്തിക്കുന്ന രണ്ട് ടാബുകളും 1.2 ജിഗാഹെര്‍ട്സ് കോര്‍ടെക്സ് എ 7 പ്രൊസസറില്‍ ആണ് പ്രവര്‍ത്തിക്കുന്നത്. കൂടാതെ 1 ജിബി ഡി ഡി ആര്‍ 2 റാമും ഉണ്ട്. രണ്ട് ടാബുകളുടെയും സ്ക്രീന്‍ റെസല്യൂഷന്‍ 1280 X 800 പിക്സല്‍ ആണ്.
കണക്ടിവിറ്റിക്കായി വൈഫൈ, മൈക്രോ സിം സപ്പോര്‍ട്ടും ഉണ്ട്. കൂടാതെ ത്രീജി കണക്റ്റിവിറ്റിയും ലഭ്യമാണ്.
ചിത്രമെടുക്കാന്‍ 5 മെഗാപിക്സല്‍ ഓട്ടോഫോക്കസോടു കൂടിയ പിന്‍ ക്യാമറയും വീഡിയോ കോണ്‍ഫറന്‍സിംഗിനും മറ്റുമായി 1.6 മെഗാപിക്സല്‍ ഫ്രണ്ട് ക്യാമറയും ഉണ്ട്. 18 മണിക്കൂര്‍ വൈ ഫൈ ബ്രൌസിംഗും പ്രദാനം ചെയ്യുന്നു.
രണ്ട് ടാബുകളുടേയും സ്പെസിഫിക്കേഷനുകള്‍ ഒന്ന് തന്നെയാണെങ്കിലും വലിപ്പത്തില്‍ വ്യത്യാസം ഉണ്ട്. മാത്രമല്ല, യോഗ 10 ടാബ്ലറ്റ് 9,000mAh ബാറ്ററി വാഗ്ദാനം ചെയ്യുമ്പോള്‍ യോഗ 8 ടാബ്ലറ്റ് 6,000mAh ബാറ്ററി മാത്രമേ നല്‍കുന്നുള്ളൂ.
കമ്പനിയുടെ ഒഫീഷ്യല്‍ വെബ്സൈറ്റില്‍ നിന്ന് ടാബുകള്‍ പ്രീബുക്ക് ചെയ്യാവുന്നതാണ്. നവംബര്‍ 24 ന് മുമ്പ് ഓര്‍ഡര്‍ ചെയ്യുന്നവര്‍ക്ക് യോഗ 8, യോഗ 10 ടാബുകളുടെ കൂടെ യഥാക്രമം 4,000, 5,000 രൂപയുടെ ആക്സസറീസ് സൌജ്യന്യമായി നല്‍കുന്നു.
യോഗ ടാബ് 8 ന് 22,999 ഉം യോഗ ടാബ് 10 ന് 28,999 രൂപയുമാണ് ഇന്ത്യയിലെ വില.
Thursday, August 22, 2013
by Mufeed | tech tips
ഇന്ന് ആന്‍ഡ്രോയിഡ് എന്ന് കേള്‍ക്കാത്തവര്‍ കുറവാണ്. മൊബൈല്‍ പ്ലാറ്റ്ഫോം രംഗത്ത് മുന്നേറിക്കൊണ്ടിരിക്കുന്ന ഒരു ഓപ്പറേറ്റിംഗ് സിസറ്റമാണ് ആന്‍ഡ്രോയിഡ് എന്ന് നമുക്കെല്ലാം അറിയാം. ഓപ്പണ്‍ സോഴ്സ് ആണ് എന്നത് തന്നെയാണ് മിക്കവരും ആന്‍ഡ്രോയിഡ് തിരഞ്ഞെടുക്കാന്‍ കാരണം. ഒട്ടേറെ ആപ്ലിക്കേഷനുകള്‍ സപ്പോര്‍ട്ട് ചെയ്യുന്ന ആന്‍ഡ്രോയിഡില്‍ സ്വന്തമായി ഒരു ആപ്ലിക്കേഷന്‍ ഉണ്ടാക്കണം എന്ന് ഒരിക്കലെങ്കിലുംആഗ്രഹിച്ചിട്ടില്ലേ... അങ്ങനെയുള്ളവര്‍ക്ക് യാതൊരു വിധത്തിലുള്ള പ്രോഗ്രാമിങ് പരിജ്ഞാനം ഇല്ലെങ്കില്‍ പോലും വളരെ എളുപ്പത്തില്‍ ആന്‍ഡ്രോയിഡ് ആപ്ലിക്കേഷന്‍ ഉണ്ടാക്കാം.
ആദ്യഘട്ടത്തില്‍ കോഡിംഗ് ഇല്ലാതെ ഒരു വെബ് ലിങ്ക് ആപ്പ് എങ്ങനെ ഉണ്ടാക്കാം എന്ന് നോക്കാം. ബ്ലോഗര്‍മാര്‍ക്കും സ്വന്തമായി വെബ്സൈറ്റ് ഉള്ളവര്‍ക്കും ആണ് ഈ രീതി കൂടുതല്‍ പ്രയോജനപ്പെടുക. അതിന് നമ്മെ സഹായിക്കുന്ന ഒരു വെബ് സൈറ്റാണ് www.appsgeyser.com.
ആദ്യം ഈ സൈറ്റില്‍ പ്രവേശിച്ച ശേഷം അക്കൊണ്ട് ഉണ്ടാക്കുക. അല്ലെങ്കില്‍ ആപ്പ് ഉണ്ടാക്കിയതിന് ശേഷം അക്കൊണ്ട് രജിസ്ട്രേഷന്‍ ചെയ്യുകയുമാവാം.
ടോപ് റൈറ്റ് സൈഡില്‍ കാണുന്ന ‘ലോഗിന്‍‘ ബട്ടണ്‍ അമര്‍ത്തുക.
മുമ്പ് അക്കൌണ്ട് ഉള്ളവരാണെങ്കില്‍ ഇ-മെയില്‍ ഐഡിയും പാസ് വേഡും ഉപയോഗിച്ച് ലോഗിന്‍ ചെയ്യാം. അല്ലാത്തവര്‍ക്ക് ഫേസ്ബുക്ക് വഴി ലോഗിന്‍ ചെയ്യാനുള്ള സൌകര്യവും ഉണ്ട്. ആപ്ലിക്കേഷന്‍ ഉണ്ടാക്കിക്കഴിഞ്ഞ് സൈന്‍ അപ് ചെയ്യാനാണ് താല്പര്യം എങ്കില്‍ 'Register a new user' എന്ന ലിങ്കില്‍ ക്ലിക്ക് ചെയ്യുക.
‘വെബ് സൈറ്റ്’ എന്ന ബട്ടണ്‍ അമര്‍ത്തുക.
അടുത്തതായി വരുന്ന പേജിലാണ് നമുക്ക് ആപ്ലിക്കേഷന്‍ സംബന്ധമായ പ്രധാനപ്പെട്ട കാര്യങ്ങള്‍ ചെയ്യാനുള്ളത്.
1 ) ഏത് ബ്ലോഗിലേക്ക്/വെബ് സൈറ്റിലേക്കുള്ള ലിങ്ക് ആണോ വേണ്ടത്, അത് അവിടെ നല്‍കുക. ആപ്ലിക്കേഷന്‍ തുറക്കുമ്പോള്‍ ഈ സൈറ്റിലേക്കായിരിക്കും പോവുക. ഇവിടെ പ്രധാനപ്പെട്ട ഒരു കാര്യം, മൊബൈലുകളില്‍ ഇന്‍സ്റ്റാള്‍ ചെയ്യാനുള്ളതാണെങ്കില്‍ നമ്മുടെ സൈറ്റിന്‍റെ മൊബൈല്‍ വേര്‍ഷനിലേക്കായിരിക്കണം പോകേണ്ടത്. അതിനായി സൈറ്റിന്‍റെ മൊബൈല്‍ വേര്‍ഷന്‍ അഡ്രസ്സ് ടൈപ്പ് ചെയ്ത് നകുക. ബ്ലോഗര്‍ ബോഗിന് എല്ലാം അവസാനം /?m=1 എന്ന് നല്‍കിയാല്‍ മതിയായിരിക്കും.
2‍ ) ആപ്ലിക്കേഷന് വേണ്ട പേര്. ഈ പേരായിരിക്കും ആപ്പ് ഡ്രോയറില്‍ കാണിക്കുക. മുമ്പ് എടുക്കപ്പെട്ട പേരുകള്‍ വീണ്ടും കിട്ടില്ല എന്നൊരു പോരായ്മ ഉണ്ട്.
3 ) ബ്ലോഗ് / സൈറ്റ് ഡിസ്ക്രിപ്ഷന്‍
4 ) ആപ്ലിക്കേഷന്‍ ഐക്കണ്‍ - Custom Icon സെലക്റ്റ് ചെയ്ത് UPLOAD ബട്ടണ്‍ അമര്‍ത്തുക.
72 X 72 പിക്സല്‍ വലിപ്പത്തിലുള്ള ഇമേജ് സെലക്റ്റ് ചെയ്ത് സബ്മിറ്റ് ബട്ടണ്‍ ക്ലിക്കുക.
5 ) സ്ക്രീന്‍ ഓറിയന്‍റേഷന്‍ ഡിവൈസിന്‍റെ സ്ക്രീന്‍ സൈസിനനുസരിച്ച് സെലക്റ്റ് ചെയ്യാന്‍. സാധാരണ ‘ഓട്ടോ‘ ഉപയോഗിച്ചാല്‍ മതി.
6 ) ആപ്ലിക്കേഷന്‍ കാറ്റഗറി സെലക്റ്റ് ചെയ്യുക.
വെബ്സൈറ്റ് യു ആര്‍ എല്‍ ബോക്സിന് താഴെ ഉള്ള 'Refresh Preview' എന്ന ലിങ്കില്‍ ക്ലിക്ക് ചെയ്താല്‍ ലൈവ് പ്രിവ്യൂ വലത് ഭാഗത്തെ സ്ക്രീനില്‍ കാണാനാകും.
'CREATE APP' ബട്ടണ്‍ അമര്‍ത്തുക. ആപ്ലിക്കേഷന്‍ ക്രിയേറ്റ് ചെയ്ത് കഴിഞ്ഞു. ഇനി രെജിസ്റ്റര്‍ ചെയ്യണം.
പേര്, മെയില്‍ ഐഡി, പാസ് വേഡ് എന്നിവ നല്‍കി ‘SIGN UP' ചെയ്യുക.
തുടര്‍ന്ന് വരുന്ന പേജിലെ, മുകളില്‍ ചിത്രത്തില്‍ കാണിച്ചിരിക്കുന്ന ലിങ്കില്‍ ക്ലിക്ക് ചെയ്യുക. കൂട്ടുകാര്‍ക്ക് ആപ്ലിക്കേഷന്‍ ഡൌണ്‍ലോഡ് ചെയ്യാന്‍ ഈ ലിങ്ക് കൊടുക്കാം.
ഒരു 25 ഡോളര്‍ കൊടുക്കാന്‍ പറ്റുമെങ്കില്‍ പ്ലേ സ്റ്റോറില്‍ ആപ്ലിക്കേഷന്‍ പബ്ലിഷ് ചെയ്യാനുള്ള ലിങ്ക് അതിന് തൊട്ടു താഴെ.
'DOWNLOAD APP' ബട്ടണ്‍ അമര്‍ത്തി ആപ്ലിക്കേഷന്‍ ഡൌണ്‍ലോഡ് ചെയ്യാം. ഇത് ആന്‍ഡ്രോയിഡ് ഫോണിലേയ്ക്കോ ടാബിലേയ്ക്കോ സെന്‍റ് ചെയ്ത് ഉപയോഗിക്കാം. അല്ലെങ്കില്‍ ലിങ്ക് ഉപയോഗിച്ച് ഡൌണ്‍ലോഡ് ചെയ്താലും മതി.
അഡ്വാന്‍സ്ഡ് അല്ലെങ്കില്‍ കൂടി ഈ സൈറ്റ് ടാബിംഗ് പോലുള്ള സൌകര്യങ്ങള്‍ നല്‍കുന്നുണ്ട്. ആപ്ലിക്കേഷന്‍ ഉണ്ടാക്കി പിന്നെ എപ്പോള്‍ വേണമെങ്കിലും മുകളിലെ 'EDIT' ബട്ടണ്‍ അമര്‍ത്തി നമുക്ക് ആപ്പ് എഡിറ്റ് ചെയ്യാവുന്നതാണ്.
ഇതില്‍ നമുക്ക് പുതിയ ടാബ് ചേര്‍ക്കാനും അതില്‍ മറ്റു സൈറ്റുകളിലേയ്ക്കുള്ള ലിങ്ക്, ഓഫ് ലൈന്‍ കണ്ടന്‍റുകള്‍ എന്നിവ നല്‍കാനാകും. 'ADVANCED' ടാബില്‍ ഉള്ള യു ആര്‍ എല്‍ എന്‍ട്രി പോലുള്ള സൌകര്യങ്ങള്‍ പരീക്ഷിച്ച് നോക്കാവുന്നതാണ്.
Newer Posts Older Posts Home
Subscribe to: Posts (Atom)
വിൻഡോസ് 8-ഇൽ ഇന്റർനെറ്റ് ഡാറ്റ ഉപയോഗം കുറയ്ക്കാം.....
Copyright © 2013 സൈബര്‍ സ്പേസ്.
Blogger Template by mufeed